A BIZOTTSÁG HATÁROZATA
(2006. augusztus 4.)
a Kohéziós Alapból a 2007-2013. közötti időszakra történő finanszírozásra jogosult tagállamok jegyzékének megállapításáról
(az értesítés a C(2006) 3479. számú dokumentummal történt)
(2006/596/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló, 2006. július 11-i 1083/2006/EK tanácsi rendeletre (1) és különösen annak 5. cikke (3) bekezdésére és 8. cikke (4) bekezdésére,
mivel:
(1)
A Kohéziós Alap létrehozásáról szóló 1083/2006/EK rendelet 1. cikkének (1) bekezdése értelmében a Kohéziós Alap hozzájárul a Közösség gazdasági és társadalmi kohéziójának erősítéséhez a fenntartható fejlődés elősegítése érdekében.
(2)
Az 1083/2006/EK rendelet 5. cikkének (2) bekezdése értelmében azok a tagállamok jogosultak a Kohéziós Alapból történő finanszírozásra, amelyekben a vásárlóerő-paritásban mért, a 2001 és 2003 közötti időszakra vonatkozó közösségi mutatók alapján kiszámított egy főre jutó bruttó nemzeti jövedelem (GNI) az EU 25 bruttó nemzeti jövedelme átlagának 90 %-ánál kevesebb.
(3)
Az 1083/2006/EK rendelet 8. cikkének (3) bekezdése értelmében a 2006. évben a Kohéziós Alapból történő finanszírozásra jogosult tagállamok, valamint azok a tagállamok, amelyek továbbra is finanszírozásra jogosultak maradtak volna, ha a jogosultsági küszöb az EU 15 bruttó nemzeti jövedelme átlagának 90 %-a marad, ám amelyek elveszítik a jogosultságot, mivel az egy főre jutó nominális nemzeti jövedelmük meghaladja az EU 25-nek a rendelet 5. cikke (2) bekezdésének megfelelően mért és kiszámított átlagos bruttó nemzeti jövedelmét, szintén jogosultak a Kohéziós Alapból átmenetileg és egyedi alapon történő finanszírozásra.
(4)
Ennek megfelelően szükséges a jogosult tagállamok jegyzékének megállapítása,
ELFOGADTA EZT A HATÁROZATOT:
1. cikk
A 2007. január 1-jén a Kohéziós Alapból történő finanszírozásra jogosult tagállamok felsorolása az I. mellékletben található.
2. cikk
Az 1083/2006/EK rendelet 8. cikkének (3) bekezdésében említettek szerint a Kohéziós Alapból történő finanszírozásra átmenetileg és egyedi alapon jogosult tagállamok felsorolása a II. mellékletben található.
3. cikk
Ennek a határozatnak a tagállamok a címzettjei.
Kelt Brüsszelben, 2006. augusztus 4-én.